section_heading: Životopis
paragraph_text: Uoči Drugoga svjetskog rata studirao je veterinu. Nakon uspostave NDH zbog antisemitskih mjera morao je prekinuti studij. Zaposlio se je u Židovskoj općini Zagreb i radio kao tajnik zagrebačkog nadrabina Miroslava Šaloma Freibergera. Sredinom 1943. godine, kada i posljednji još živi Židovi u Zagrebu bivaju uhićivani i odvoženi u Auschwitz na likvidaciju, pobjegao je iz Zagreba. Godine 1944. došao je u Palestinu, gdje je živio pod promijenjenim imenom.